KOMMISSIONENS BESLUTNING af 2. juni 1998 om indførsel til Fællesskabet af visse levende dyr og produkter heraf med oprindelse i visse europæiske lande på baggrund af mund- og klovesygesituationen og om ændring af beslutning 96/367/EØF, 96/414/EF og 96/730/EF (meddelt under nummer K(1998) 1466) (EØS-relevant tekst) (98/373/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18, stk. 7,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), senest ændret ved direktiv 96/43/EF, særlig artikel 19, stk. 7,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (4), senest ændret ved direktiv 92/118/EØF (5), særlig artikel 10, og

ud fra følgende betragtninger:

På baggrund af den dyresundhedsmæssige status i europæiske lande kan der fastsættes specifikke betingelser for indførsel af levende dyr og produkter heraf fra visse lande;

mund- og klovesygesituationen har ændret sig, og den kontrol med indførslen af dyr og animalske produkter fra disse lande, der blev indført ved Kommissionens beslutning 93/242/EØF (6), bør tages op til revision;

ved Kommissionens beslutning 96/367/EF (7), 96/414/EF (8), 96/730/EF (9) og 95/301/EF (10) blev der indført beskyttelsesforanstaltninger med hensyn til indførsel af dyr og animalske produkter fra henholdsvis Albanien, Den Tidligere Jugoslaviske Republik Makedonien, Bulgarien og Rusland som følge af udbrud af mund- og klovesyge;

der er ikke registreret udbrud af mund- og klovesyge i Rusland siden den 4. juli 1995; beslutning 95/301/EF bør derfor ophæves;

af klarhedshensyn bør beslutning 93/242/EØF ophæves;

ifølge Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (11), senest ændret ved direktiv 97/79/EF (12), kan medlemsstaterne på særlige betingelser indføre fersk kød, der ikke er bestemt til konsum; der bør fastsættes andre sundhedsbetingelser for kød, der ikke er bestemt til konsum, i henhold til direktiv 92/118/EØF og Kommissionens beslutning 89/18/EØF (13);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 1, i beslutning 96/367/EF foretages følgende ændringer:

a) ordene »Ud over det, der er bestemt i beslutning 93/242/EØF« udgår

b) i andet led udgår ordene »foder og«.

Artikel 2

I artikel 2, stk. 2, i beslutning 96/414/EF foretages følgende ændringer:

a) ordene »Som supplement til bestemmelserne i Kommissionens beslutning 93/242/EØF« udgår

b) i andet led udgår ordene »foder og«.

Artikel 3

I artikel 2 i beslutning 96/730/EF foretages følgende ændringer:

a) i stk. 2 udgår ordene »Som supplement til bestemmelserne i beslutning 93/242/EØF«

b) i stk. 2, andet led, udgår ordene »foder og«

c) i stk. 4 ændres ordene »animalske produkter, som er behandlet i overensstemmelse med stk. 1 og 3, og som kan forsendes fra de bulgarske provinser Bourgas, Jambol, Sliven, Starazagora, Haskovo og Kardjali« til »blod og blodprodukter og mælk og mejeriprodukter, som kan forsendes fra Bulgarien«.

Artikel 4

Beslutning 93/242/EØF og 95/301/EF ophæves.

Artikel 5

Denne beslutning anvendes fra den 15. juni 1998.

Artikel 6

Denne beslutning er rettet til medlemsstaterne.

Udfærdiget i Bruxelles, den 2. juni 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 56.

(2) EFT L 162 af 1. 7. 1996, s. 1.

(3) EFT L 373 af 31. 12. 1990, s. 1.

(4) EFT L 224 af 18. 8. 1990, s. 29.

(5) EFT L 62 af 15. 3. 1993, s. 49.

(6) EFT L 110 af 4. 5. 1993, s. 36.

(7) EFT L 145 af 19. 6. 1996, s. 17.

(8) EFT L 167 af 6. 7. 1996, s. 58.

(9) EFT L 331 af 20. 12. 1996, s. 49.

(10) EFT L 184 af 3. 8. 1995, s. 59.

(11) EFT L 302 af 31. 12. 1972, s. 28.

(12) EFT L 24 af 30. 1. 1998, s. 31.

(13) EFT L 8 af 11. 1. 1989, s. 17.